ขอเรียนชี้แจงกรณีรอรับบริการนาน ดังนี้ 1) ขณะที่ท่านมาติต่อขอรับบริการเป็นช่วงเวลาที่เจ้าหน้าที่สลับกันไปพักทานอาหาร (ช่วงเวลา 11.30-12.20 น. และ 12.30-13.30 น.) ซึ่งจะเหลือเจ้าหน้าที่ให้บริการทำบัตรประชาชน 2 ท่าน (ช่วงเวลาปกติ มีเจ้าหน้าที่ให้บริการ 4ท่าน) จึงส่งผลให้การให้บริการไม่รวดเร็วเหมือนช่วงเวลาปกติ 2) ในห้วงเวลาใกล้เลือกตั้ง จะมีประชาชนมาติดต่อขอทำบัตรเป็นจำนวนมาก  ซึ่งในวันนี้ก็มีผู้มาติดต่อขอรับบริการเป็นจำนวนมาก ทั้งที่จองรับบริการผ่านแอปพลิเคชั่น BmaQ และคิวโอนรับบริการจากงานทะเบียนครอบครัว และงานทะเบียนราษฎร  3) ขั้นตอนให้การให้บริการทำบัตรประชาชน มี 3 ขั้นตอนหลัก ประกอบด้วย การสอบสวนและตรวจสอบข้อมูลเบื้องต้น เมื่อผ่านการตรวจสอบแล้ว จึงจะเข้าสู่ขั้นตอนการจัดเก็บลายนิ้วหัวแม่มือ และการถ่ายรูป ขั้นตอนนี้จะใช้ระยะเวลามาก เนื่องจากบางท่านลายนิ้วไม่ชัดเจน จึงใช้เวลาในการจัดเก็บนาน เมื่อผ่านขั้นตอนนี้แล้วจึงเข้าสู่ขั้นตอนการผลิตบัตร และจัดเก็บลายนิ้วชี้ก่อนส่งมอบบัตรให้ผู้รับบริการ  สุดท้ายนี้ เจ้าหน้าที่กลุ่มงานบัตรประจำตัวประชาชน ฝ่ายทะเบียน สำนักงานเขตทวีวัฒนา ต้องขออภัยในความไม่สะดวกมา ณ ที่นี้
รอทำบัตรประชาชนนานมาก 6 คิว รอเป็นชั่วโมงแล้ว ยังไม่ถูกเรียก
เข้าใจเจ้าหน้าที่ทุกท่านที่ต้องปฏิบัติหน้าที่เพื่อดูแลประชาชน ขณะที่แจ้งบังเอิญเห็นว่าคิวที่รออยู่ภายนอก (หลังจากตนเอง) นั้นยังตกค้างอีกพอสมควร เลยคิดว่าแค่ 6 คิวยังรันนานขนาดนี้ ไม่รู้ว่าคิวท้ายๆต้องรอนานแค่ไหน ผมอยากให้เกิดประสิทธิภาพการบริการที่ดีขึ้นต่อประชาชน+สร้างความสะดวกสบาย ซึ่งจะส่งผลถึงความพึงพอใจ จึงได้ร้องเรียนเข้าไป แล้วก็ได้เห็นการตอบสนองต่อการร้องเรียนทั้งเรื่องที่เป็นบวกบ้าง (คิวรันเร็วขึ้น) ลบบ้าง (เช่นบ่น/ต่อว่าคนร้องเรียนว่าไม่เข้าใจเนื้องานถึงมาร้องเรียน) แต่อย่างไรก็ตามสุดท้ายนี้ก็อยากเป็นกำลังใจให้เจ้าหน้าที่ทุกท่าน มอบการบริการที่รวดเร็ว สะดวกสบายและเป็นที่น่าประทับใจต่อประชาชนต่อไปครับ สู้ๆครับ